
Iaith a Llythrennedd yn yr Oes Digidol
Yn ôl Hammer, C.S. et al. (2014) mae’r sylfaen ar gyfer galluoedd darllen a pherfformiad academaidd cyffredinol yn cael ei osod trwy ddatblygiad iaith lafar plant a thwf llythrennedd cynnar.  Dywedir hefyd, mae’n gyffredin bod gan blant sy’n cael trafferth gydag iaith lafar, phosibilrwydd gwaeth o lwyddo’n academaidd Hammer, C.S. et al. (2014).  Yn ôl ymchwil, mae sgiliau iaith a darllen cryf yn y blynyddoedd cynnar nid yn unig yn debygol o olygu llwyddiant academaidd yn y dyfodol, ond hefyd yn cael effaith sylweddol ar ddatblygiad gwybyddol, cymdeithasol ac emosiynol plant Attig, M. a Weinert, S. (2020). Yn ogystal, mae astudiaethau wedi dangos, mewn rhai rhanbarthau, bod gan fwy na 50% o blant ifanc sy’n dechrau yn y dosbarth derbyn sgiliau iaith islaw lefelau sy’n briodol i’w hoedran. Mae’r canran hyn wedi gwaethygu ers COVID-19- Sword, (2023).  Bydd y traethawd hwn yn trafod sut mai darllen storion i blant yn effeithio’u datblygiad o iaith a llythrennedd a beth gall ymarferwyr proffesiynol gwneud i hybu sgiliau iaith a llythrennedd plant.
Buddion darllen stori i blant 3-7 oed
Yn ôl Llywodraeth Cymru (dim dyddiad) mae’r 3 mlynedd gyntaf o fywyd plentyn yn bwysig iawn o ran datblygu sgiliau iaith a llythrennedd gan ei fod yn adnabod lleisiau cyfarwydd fel ei rhieni, crio pan mae’n  anhapus, cwan pan fydd yn hapus ac yn gwneud cyswllt llygaid.  Mae hyn yn gymorth mawr i feithrin datblygiad iach a deall pan fydd oedolion yn ymateb gyda geiriau, deialog a sylw Anthony, M. (2018). Cydnabyddir Dicataldo, R. a Roch, M. (2022) bod babanod ifanc yn dysgu iaith trwy ryngweithio â phobl mewn amgylchiadau allweddol.  Mae adrodd storiâu i blant yn cael ei ddylanwadu’n sylweddol gan nodweddion amgylchedd llythrennedd y cartref, yn enwedig darllen ar y cyd rhwng rhieni a phlant Umek (2012).   Mae nifer o achosion o oedi lleferydd yn cael eu achosi gan esgeuluso difrifol, felly mae’n holl bwysig bod y rhieni yn ymateb yn bositif i’r baban er mwyn hybu iaith yn ystod y cyfnod yma Allen, R.E. et al. (2010). Ychwanegwyd Spratt, E.G. et al. (2012) bod datblygiad iaith araf yn cyfrannu at faterion ymddygiad negyddol plant, trafferthion cyfathrebu a phroblemau  cyfathrebu gyda phobl a phlant eraill.  O ganlyniad, gall y plant ddangos oedi yn eu IQ, iaith, a datblygiad cymdeithasol-emosiynol, yn ogystal â chael anhawster o ran ymlyniad gyda phobl Spratt, E.G. et al. (2012).  Yn ogystal â hyn, mae plant o gartrefi incwm isel yn fwy tebygol o gael oediad mewn iaith a llythrennedd i gymharu â phlant o gefndiroedd mwy cyfoethog Project (2020).  Ychwanegwyd efallai nid oes gan rieni sy’n cael anawsterau ariannol, yr amser na’r adnoddau i’w dreulio yn darllen i’w plant. Felly mae’n hollbwysig ein bod ni, fel ymarferwyr proffesiynol yn gwneud popeth gallwn er mwyn datblygu iaith y plant yma, y ddull delfrydol o gyflawni hyn yw trwy ddarllen storiâu, hybu sgwrs a gwneud gweithgareddau diddorol sy’n hybu sgiliau llythrennedd. Mae yna gwahanol ffyrdd o gyflwyno storion i blant. Gellir dewis dweud stori gan ddefnyddio llyfrau traddodiadol neu wneud defnydd o dechnoleg trwy ddangos y stori drwy gyfrwng sgrin.
Yn y fideos, rwy’n adrodd un stori draddodiadol ac un stori yn ddigidol trwy ddefnyddio cyfrifiadur.  Dywedir bod adrodd storiâu digidol yn dechneg effeithiol i athrawon ysgogi eu myfyrwyr i gymryd rhan mewn trafodaethau dosbarth, cymryd rhan mewn gwersi, a helpu gyda deall testun O’Byrne, et al. (2018).  Yn ôl Alderbashi (2021), er mwyn helpu disgyblion i feithrin galluoedd yr 21ain ganrif, rhaid i athrawon yn yr oes hon ymgorffori technoleg yn yr ystafell ddosbarth. Fodd bynnag, mae ymchwil gan Alderbashi (2021) yn nodi bod storiâu digidol yn cymryd llawer mwy o amser i ymarferwyr i drefnu i gymharu â stori draddodiadol, ac mae hyn yn effeithio ar y Cwricwlwm maent i fod dysgu. Yn y byd cynyddol ddigidol, mae’r Fframwaith Cymhwysedd Digidol gan Lywodraeth Cymru (2016) yn nodi amrywiaeth o sgiliau y bydd eu hangen ar ddysgwyr i lwyddo yn y dyfodol. Yn ôl GwE (2023) mae’r fframwaith digidol yng Nghymru hefyd yn darparu sgiliau cymorth digidol ychwanegol fel cyfathrebu, gwaith tîm a llythrennedd digidol. Dywedir Llywodraeth Cymru (2022) bod hi’n bwysig bod y Cwricwlwm i Gymru yn defnyddio technoleg ym mywyd plant gan ei fod yn cynorthwyo myfyrwyr i ehangu eu dealltwriaeth o lenyddiaeth y tu hwnt i’r llyfr y maent yn ei ddarllen.  Ar y llaw arall mae Allcott (2021) yn dadlau gall storiâu print cael eu trin, cyffwrdd a hyd yn oed eu harogli, rhywbeth na ellir ei gwneud gyda storiâu digidol.
Yn ôl Gallagher (2022) mae adrodd stori i blant o oedran cynnar yn ddull gwych o gefnogi eu datblygiad o ran galluoedd sylwi, gwrando, iaith a chyfathrebu.  Dangosir hyn yn y ddau fideo -traddodiadol a digidol.  Cytuna Yabe, M. et al. (2018) trwy ddweud bod nifer o fanteision seicolegol ac addysgol yn dod o adrodd straeon, gan gynnwys mwy o eirfa, gallu gwell i greu delweddau o eiriau llafar, a gwell galluoedd cyfathrebu. Bydd plant yn dod i gysylltiad ag amrywiaeth eang o iaith, gan gynnwys geiriau newydd, ymadroddion, rhigymau, odlau a nifer mwy- Phillips (1998), Ingov (2023).  Dywedir Thompson (2023) trwy adrodd stori bydd plant yn gallu ynganu geiriau’n gywir a dechrau deall sut y dylid llunio brawddegau’n gywir.  Dywedir Agosto (2016) a Pulimeno, et al (2020) gall adrodd straeon meithrin yr ymdeimlad o gymuned ymhlith plant ac athrawon, gwella cof, hybu llythrennedd cynnar, a meithrin meddwl creadigol. Fel gwelwyd yn y fideo stori draddodiadol a digidol, mae ymarferwyr proffesiynol yn chwarae rhan hanfodol wrth cefnogi plant ifanc i gymryd rhan mewn straeon drwy rannu stori sy’n hybu ac yn ymestyn perthnasoedd cymdeithasol, iaith lafar a dealltwriaeth o’r byd Spratt, E.G. et al. (2012). Credwyd Montessori bod angen i blentyn dyfu i fyny mewn amgylchedd iaith-gyfoethog. Roedd hi’n credu bod annog geirfa gref a defnydd iaith ramadegol gywir yn gyfrifoldeb holl bwysig yr oedolion Issacs (dim dyddiad). Gwnaethwyd hyn yn fideo stori draddodiadol a digidol lle'r oedd yr ymarferwr yn gofyn cwestiynau i’r plant ac yn rhoi cyfle iddynt ateb. Mae hyn yn hybu’r plant i siarad mewn brawddegau a defnyddio’r eirfa gywir. Yn ogystal â datblygu sgiliau iaith a lleferydd, mae darllen stori yn dod a nifer o fuddion eraill i ddatblygiad plant, un ohonynt yw gwella  sgiliau cof a chanolbwyntio. Rhaid i blant gofio’r plot, cymeriadau a ffeithiau allweddol y stori wrth wrando. Dywedir Thompson (2023) fel ymarferwyr proffesiynol, dylid manteisio ar ddatblygu’r cof trwy ofyn cwestiynau am y stori. Gwnaethwyd hyn yn fideo’r stori draddodiadol a digidol drwy ofyn i’r plant i enwi’r siapiau roeddent wedi gweld yn y stori a gofyn iddynt pa anifail sydd ar glawr y stori, yn ogystal â gofyn iddynt sut roedd y cymeriadau yn y stori yn teimlo. Mae hyn yn ysgogi plant i ganolbwyntio ar hyd y ffordd a gwneud ymdrech i gofio.  Ychwanegwyd Jain, N. (2022) wrth fod y storïwr yn siarad, mae tonnau yn yr ymennydd yn dechrau cydamseru sydd yn helpu i wella’r cof.
Credwyd Piaget bod plant ifanc yn dysgu iaith trwy ryngweithio ag eraill, sy’n eu galluogi i barhau i ddysgu iaith trwy gydol eu hoes Howley-Rouse (2021).  Ychwanegwyd, mae plant yn dysgu sut mae iaith yn gweithredu, ac yn datblygu gwybodaeth am sut i ymgysylltu ag eraill pan fyddant yn cyfathrebu trwy chwarae. Yn ôl Piaget, dylai’r ymarferwyr proffesiynol helpu disgyblion i ddatblygu eu sgiliau iaith trwy’r rhoi deunyddiau dysgu cywir iddyn nhw fel ardaloedd chwarae rôl Howley-Rouse (2021). Mae theori Piaget yn dangos bod plant yn mynd trwy bedwar prif gyfnod dysgu wrth iddynt ddatblygu’n wybyddol sef cam sensorimotor, cam rhageithredol, cam gweithredu concrid a cam gweithredu ffurfiol.  Dywedir Kendra Cherry (2022), wrth gyrraedd y cam Rhagweithredol Piaget, oedran 3-7, maent yn dechrau meddwl yn symbolaidd a dysgu darlunio pethau gan ddefnyddio geiriau a lluniadau. Enghraifft o hyn yn y fideo yw dangos  tegan corryn ar ddechrau’r stori draddodiadol er mwyn iddynt gysylltu’r anifail gyda’r gair, dangos gwahanol siapiau tu hwnt i’r llyfr a defnyddio pypedau eliffantod yn y stori ddigidol. Wrth ddweud stori mae nifer o ymarferwyr yn defnyddio propiau, ond gall rhai bod yn uchelgeisiol ac mae rhoi gormod o amrywiaeth o eitemau at ei gilydd  yn gallu tynnu sylw plant oddi ar y stori Medlicott (2019).  Dywedir Medlicott (2019) mae’n well i gadw’n pethau’n syml ac i ddefnyddio’r prop i godi diddordeb cyn dechrau ac yna ei rhoi i ffwrdd fel y gwnaethwyd gyda’r propiau yn fideo’r llyfr traddodiadol a digidol. Serch hynny, dywedir Brun (2018) bydd y plant yn cymryd mwy o ddiddordeb wrth wrando ar stori gyda phropiau ac yn bwysicach byth, bydd eu sgiliau iaith a llythrennedd yn datblygu’n well gan eu bod yn rhoi ystyr i eiriau newydd.   Anghytuna Vygotsky gyda Piaget oherwydd ei fod e’n credu bod plant yn dysgu o oedolyn mwy gwybodus ac mae plentyn yn datblygu ei galluoedd gyda chymorth oedolyn Twinkl (2016). Cafodd enghraifft o hyn ei ddangos pan roedd yr oedolyn yn darllen y stori draddodiadol a digidol yn y fideo. Rôl yr oedolyn oedd sicrhau bod y plant yn dysgu geiriau newydd ac i wneud yn siŵr bod y storiâu ddim yn rhy gymhleth i’r grŵp oedran er mwyn hybu iaith a’i llythrennedd.  Roedd rhai geiriau o’r stori ddigidol wedi cael eu symleiddio fel bod y plant yn medru eu deal yn well.  Yn ôl Cwricwlwm i Gymru, trwy siarad, ysgrifennu, gwrando, rhyngweithio a chyfathrebu mewn amrywiaeth o amgylchiadau, mae’r dysgwr yn tyfu’n gyfannol yn ei ddealltwriaeth a’i ddefnydd bwriadol o ieithoedd, llythrennedd a chyfathrebu  Llywodraeth Cymru (2019).  
Ar ddiwedd y stori ddigidol, canwyd cân, er nad oedd hyn ar y recordiad. Trwy ganu cân am Elfed gyda’r plant, mae’r myfyrwyr yn cael eu paratoi  i wella eu sgiliau siarad yn ogystal  â chynorthwyo datblygiad eu galluoedd gwrando ac ynganu Pourkalhor & Tavakoli (2017).  Ychwanegwyd gall caneuon fod yn adnoddau defnyddiol ar gyfer dysgu patrymau ymadrodd, strwythurau brawddegau, a geirfa. Yn ogystal â hyn, dywedir Kay (dim dyddiad) mae caneuon a rhigymau sy’n cael eu hailadrodd yn aml yn atgyfnerthu seiniau iaith trwy wella cynefindra ieithyddol ac amlygu’r segmentau sain y tu mewn i eiriau. Trwy ailadrodd hefyd, mae'n annog defnydd o ramadeg, sef sut mae geiriau yn cael eu cysylltu â’i gilydd i greu synnwyr Kay (dim dyddiad). Yn ôl Hill (2016) mae nifer cynyddol o blant yn dechrau’r feithrinfa a’r ysgol gyda galluoedd iaith a chyfathrebu gwael.  Dywedai'r dechneg fwyaf effeithiol i wella sgiliau iaith a llythrennedd plentyn yw canu iddynt a phan maent yn ddigon hŷn, gyda nhw. Ychwanegwyd Kelly (2016) gall plant ddysgu am synau amrywiol a’u deall yn well os cânt eu hamlygu mewn ystod o hwiangerddi.  Dywedir hefyd, gall plant osod sylfaen ar gyfer dysgu darllen ac ysgrifennu trwy wrando ar synau amrywiol yn eu hamgylchedd ac mewn hwiangerddi.  Credwyd Froebel trwy ganu gallai oedolion a phlant ddysgu oddi wrth ei gilydd ac wrth ymarferwyr, syddyn ei dro yn arwain at ddatblygu cysylltiadau cadarn ac iachus Dyke (2015). Yn ogystal â hyn, pwysleisiodd Froebel a Montessori ar ddatblygiad y dwylo, bysedd, a symudiadau’r corff wrth ganu hwiangerddi i gryfhau’r corff ac i helpu plant deall synau a llythrennau gyda theimlad gwahanol Dyke (2015), Twinkl (2023).  Gwnaethwyd hyn yn y cân y stori ddigidol lle roedd y plant yn gwneud symudiadau i fynd gyda’r gân. Mae angen i blant ddysgu sut i wneud marciau oherwydd gallant roi ystyr iddynt yn y pen draw. Wrth iddynt dyfu, mae’r marciau yma yn mynd yn fwy manwl gywir a bwriadol wrth i ddeheurwydd blentyn ddatblygu Gov.uk (2023). Dywedir bod creu marciau yn helpu plant gyda’u llawysgrifen a sgiliau dal pensil yn y dyfodol. Cefnogwyd y sgiliau yma drwy ail greu siapiau gyda’i bysedd yn y stori draddodiadol  a chreu llun Elfed ar ddiwedd y stori ddigidol, sydd yn gymorth i wella eu sgiliau motor.
I grynhoi, mae’n hollbwysig i ymarferwyr ddarllen storiâu i blant, boed yn lyfr traddodiadol neu’n ddigidol gan eu bod yn hybu sgiliau iaith a llythrennedd plant. Mae llyfrau traddodiadol yn meithrin geirfa, dealltwriaeth, a chariad trwy feithrin rhyngweithio corfforol a chysylltiad personol. Mae adrodd storiâu digidol, ar y llaw arall, yn ymgorffori creadigrwydd, rhyngweithio, a chydrannau amlgyfrwng a all ennyn diddordeb meddyliau ifanc a darparu ar gyfer amrywiaeth o arddulliau dysgu. Yn ogystal â hyn, mae’n bwysig bod yr ymarferwyr yn hybu darllen trwy ddefnyddio propiau cywir, creu amgylchedd sydd yn hybu geirfa ac i fod yn rôl fodel da.

